PressReader - Oudtshoorn Courant: 2017-09-08 - In­wo­ner ves­tig vaar­dig­heid­skool in PA
In­wo­ner ves­tig vaar­dig­heid­skool in PA
Oudtshoorn Courant - 2017-09-08 - NEWS - MARLENE MALAN
‘n Vaar­dig­heid­skool vir tie­ners wat nie ’n tuis­te vind in die ge­wo­ne skool­stel­sel nie is Maan­dag in Prins Al­bert ge­o­pen.
Die Prins Al­bert Vaar­dig­heid­skool (P­rin­ce Al­bert S­kills S­chool – PASS), die i­dee van die plaas­li­ke skry­wer, be­stuurs­kon­sul­tant en film­ma­ker Hélè­ne S­mit, is ’n reg­streek­se uit­vloei­sel van haar rol­prent Eer­ste­wa­ter wat ver­le­de jaar ver­vaar­dig en in Ju­nie van­jaar die eer­ste keer ver­toon is.
Twee van Eer­ste­wa­ter se ‘ak­teurs’, die tie­ners Hen­ry Prins en Wilf­red Maar­man, is on­der die der­tien stu­den­te wat by die skool in­ge­skryf is. Eer­ste­wa­ter is ’n siel­kun­di­ge do­ku­men­têr wat af­speel teen die ag­ter­grond van Prins Al­bert en is die af­ge­lo­pe drie maan­de in ver­skeie groot rol­prent­te­a­ters land­wyd ver­toon en goed ont­vang.
In die rol­prent ver­tel Prins sy le­wens­ver­haal en praat oor sy heg­te vriend­skap met die in­tel­lek­tu­eel ge­strem­de Maar­man, as­ook die twee se in­ter­ak­sie met die ge­meen­skap. Dit het S­mit se pa, Ja­mes, een van Eer­ste­wa­ter se fi­nan­siers, dié stel­ling laat maak: “Dié man­ne­tjies moet in die skool kom!”
S­mit sê sy en ’n paar on­der­steu­ners van die i­dee het ’n sa­ke­plan uit­ge­werk vir ’n vaar­dig­heid­skool. Hul­le het jong men­se van die dorp ge­ï­den­ti­fi­seer wat sou baat vind hier­by. Vyf­tien stu­den­te en hul ou­ers het die dorp se POP-sen­trum (Pathway out of Po­ver­ty) be­soek, die jong men­se in­ge­skryf en Maan­dag­og­gend het 13 stu­den­te aan­ge­meld.
Ro­de­ne Ba­rends is in be­heer van die skool, by­ge­staan deur S­mit en nog ’n Prins Al­ber­ter, Bo­do Wentz.
“Na­tuur­lik kos so ’n pro­jek baie geld, maar ge­luk­kig het ’n he­le paar bor­ge na vo­re ge­tree en ons maak staat op vry­wil­li­gers vir vaar­dig­heids­oor­drag en om klas te gee,” sê S­mit. “Dis be­lang­rik dat die jong­men­se, van wie die ou­der­dom­me wis­sel tus­sen 13 en 18, nie net hand­vaar­dig­he­de aan­leer of ver­fyn nie, maar ook siel­kun­di­ge en le­wens­vaar­dig­he­de.”
Die stu­den­te het self aan­ge­dui waar­in hul­le be­lang­stel. Dit sluit on­der meer in kook­kuns, fo­to­gra­fie, sweis­werk, mo­tor­werk­tuig­kun­de en hout­werk. “Ons wil ook die stu­den­te se taal­vaar­dig­he­de, soos lees en skryf, ver­be­ter. Hul­le moet leer om i­dees oor te dra deur taal en mu­siek,” sê S­mit.
S­mit het ’n be­roep ge­doen op vry­wil­li­gers wat graag hul vaar­dig­he­de wil oor­dra om haar te na­der.
Een sken­ker, Lin­da Dobbs, ’n af­ge­tre­de hoog­ge­regs­hof­reg­ter van En­ge­land wat by ver­skeie op­voed­kun­di­ge pro­jek­te in A­fri­ka be­trok­ke is, het aan­ge­bied om min­stens een stu­dent ’n jaar lank te borg. Die to­ta­le kos­te om die skool aan die gang te hou, be­loop so­wat R2 000 per maand per kind, sê S­mit.
E­nig­een wat graag by ge­leent­heid wil klas­gee en vaar­dig­he­de wil oor­dra, “al is dit een keer per jaar”, kan aan S­mit skryf by: he­le­ne@ depthle­a­ders­hip.co.za
He­le­ne S­mit, wat die Prins Al­bert Vaar­dig­heid­skool be­gin het, sit hand by om stu­den­te op hul eer­ste dag tou­wys te maak.